section_heading: Škotska monarhija
paragraph_text: U najstarije doba u Škotskoj nije postojalo načelo automatskog nasljeđivanja kraljevske vlasti; umjesto toga, primjenjivao se običaj tanistrije, u okviru koje je kruna naizmjenično prelazila na različite grane kuće Alpin. Međutim, to je dovodilo do često nasilnih sukoba između različitih dinastijskih grana. Od 942. do 1005. sedam je kraljeva uzastopce ubijeno ili je palo u borbi.<ref>Weir, str. 164–177. Godine 1005. na prijestolje je stupio Malcolm II., nakon što je pogubio mnoge od svojih suparnika. On je nastavio surovi obračun sa svakom oporbom, a kad je 1034. umro, umjesto da ga naslijedi jedan od rođaka, kako je dotad bilo uobičajeno, naslijedio ga je njegov unuk, Duncan I. Duncana je 1040. u bici porazio Macbeth, koji je onda preuzeo vlast, a njega samoga je 1057. u borbi ubio Duncanov sin Malcolm. Sljedeće godine, nakon što je pogubio Macbethovog posinka Lulacha, Malcolm je stupio na škotsko prijestolje kao Malcolm III.<ref>Ashley, str. 390–395.